માનવમિત્ર, નવી દિલ્હી : ઉત્તરાખંડ ઉચ્ચ ન્યાયાલયનાં મુખ્ય ન્યાયમૂર્તિ કે.એમ. જોસેફને બઢતી આપીને સુપ્રિમ કોર્ટનાં ન્યાયાધીશ બનાવવાની કોલેજીયમની ભલામણને સરકારે મંજુરી આપી દીધી છે. આ સાથે જ સરકાર અને ન્યાયપાલિકા વચ્ચે ચાલી રહેલ વિવાદ સમાપ્ત થઇ ગયો હતો. સરકારે મદ્રાસ હાઈકોર્ટનાં મુખ્ય જજ ઇન્દિરા બેનર્જી અને ઓરિસ્સા હાઈકોર્ટનાં મુખ્ય જજ વિનીત સરનને પણ પ્રમોશન આપીને સુપ્રિમ કોર્ટ મોકલવા માટેની ભલામણને પણ મંજુરી આપી દીધી છે.